home


Velkommen til min wiki om wiki. På disse sidene forsøker jeg å svare på hva er wiki i tillegg til hvorfor og hvordan vi kan bruke wiki i skolen. I tråd med de mulighetene som en wiki gir har jeg laget en sammensatt tekst, hvor bruk av bilder og video forhåpentligvis vil bidra til å forsterke innholdet i teksten.

**HVA ER EN WIKI **
Det er ingen absolutt enighet om definisjon av en wiki, men i hovedsak er en wiki et nettsted som lar alle brukerne delta i utformingen av innholdet. Brukere kan opprette sider, redigere innhold på sider uten spesielle tekniske kunnskaper og verktøy. Alt du trenger er en datamaskin med internet tilgang. En wiki er i utgangspunktet alltid "under konstruksjon", siden brukerne vil alltid ha muligheten til å endre og forbedre innholdet.

Ulike wiki tjenester tilbyr ulike funksjoner, selv om de fleste ofte inkluderer muligheten til å sammenligne tidligere versjoner av en side, diskutere spørsmål før du gjør endringer og å spore endringer som blir gjort. Den mest kjente wikien er wikipedia, satt sammen av begrepene "wiki" som betyr fort og "encyclopedia", leksikon. Når man ser hva som skjer på wikipedia forstår man raskt at navnet er dekkende;  // 5 juli 2005 eksploderte flere bomber i London. Mindre enn en time etter disse hendelsene ble det opprettet en wikipedia artikkel om dette.I videoen kan du se hvordan artikkelen utviklet seg det første døgnet etter denne hendelsen.

media type="youtube" key="s8O-hv3w-MU" height="344" width="425" //

Wikier omtales ofte som "kollaborerende nettsteder." Personer som bidrar i en wiki er inneforstått med at det de skriver kan bli slettet eller endret av andre. Hver gang teksten endres lagres det som en ny versjon. Skriveprosessen og endringer i teksten kan observeres ved å se gjennom tidligere versjoner i historikken. I tillegg tilbyr de fleste wikiene muligheten til å diskutere endringer før de gjøres. En wiki er altså mer enn selve artikkelen eller teksten, den har også en prosess og en utvikling som er observerbar.

En av de mest åpenbare fordelene ved å bruke en wiki er muligheten til å tilby en rask måte å samarbeide om en tekst og samtidig skape et innholdsrikt nettsted. I utgangspunktet kan hvem som helst redigere og forbedre andre sine bidrag i en wiki. På den måte kan hvem som helst bygge videre på andre sin kunnskap og kompetanse.

I følge James Surowiecki i [|”The wisdom of Crowds”] er en fordel med wiki konseptet at under de rette forholdene er kunnskapen til gruppen større enn kunnskapen til den smarteste i gruppen. Sluttproduktet er nemlig ikke bare det som fremstår som tekst i den ferdige wikien, men alle redigeringene og diskusjonene som har ført frem til den ferdige teksten. 

//Jimmy Wales, grunnleggeren av wikipedia forteller i denne videoen om opprinnelsen til wikipedia og hvordan wikipedia fungerer.//  media type="custom" key="3441628"



Kilder: Wiki, English wikipedia, hentet 09.03.09 fra http://en.wikipedia.org/wiki/Wiki

Surowiecki, J (2004). //The Wisdom of Crowds: Why the Many are Smarter Than the Few and How Collective Wisdom Shapes Business, Economies, Societies and Nations.//